Krediñ a rae da Egiptiz an Henamzer e skuilhe an Doueed o bennozh warno e-keit ha ma choment war an Douar. Evit mirout anezho tost dezho ha bezañ sur eus o madelezh e klaskent plijout dezho e kement doare a oa. Evit-se eo maz eus bet savet santualioù ma veze enoret an Doueed bemdez gant beleien e-lech faraon, an hanterour nemetañ etre an doueed hag an dud. Ouzhpenn bezañ lechioù pediñ e oa an temploù lech annez douarel gwir an doueed ivez. Dibabet o doa an doueed dont da chom enno e stumm delwennoù sakr a veze graet war zro gant ar veleien dre roadoù hag al liderezh.